
	Názov vyučovacieho predmetu
	ANGLICKÝ JAZYK V ODBORE

	Počet vyučovacích hodín v ročníkoch
	0 + 0 + 33 + 30  = 63 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	39 Špeciálne technické odbory

	Názov ŠkVP
	LOGISTIKA

	Študijný odbor
	3968 M logistika

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom




Charakteristika vyučovacieho predmetu

Učivo vyučovacieho predmetu Anglický jazyk pre odbor logistika poskytuje žiakom vedomosti a jazykové zručnosti zamerané na odbornú terminológiu a komunikačné situácie typické pre oblasť logistiky, dopravy, skladovania a medzinárodného obchodu. Žiaci si osvoja odborné výrazy v cieľovom jazyku používané pri označovaní dopravných prostriedkov, skladovacích systémov, logistických procesov a dokumentácie spojenej s prepravou tovaru. Učia sa formulovať inštrukcie, popisovať logistické operácie, komunikovať v bežných aj profesijných situáciách, viesť jednoduchú obchodnú korešpondenciu a orientovať sa v medzinárodnej terminológii vrátane základov Incoterms a colných pojmov. 
Cieľom predmetu je rozvíjať komunikačné kompetencie žiakov v anglickom jazyku s dôrazom na ich profesijné uplatnenie v oblasti logistiky. Žiaci nadobudnú schopnosť porozumieť odborným textom, pracovať s formulármi a dokumentmi v cudzom jazyku, samostatne komunikovať v pracovných situáciách a prezentovať vlastnú odbornú činnosť. Zároveň sa žiaci oboznámia s jazykovými pravidlami, odbornou terminológiou a používaním jazykových prostriedkov v kontexte praxe. 
Predmet Anglický jazyk pre odbor logistika je úzko prepojený s odbornými predmetmi ako logistika, ekonomika, dopravné systémy a manažment. 
Využívajú sa rôzne stratégie výučby, ako sú výkladové a komunikačné metódy, práca s odbornými textami, simulácie pracovných situácií (role-play), projektové vyučovanie, tímová spolupráca, ako aj metódy na rozvoj kritického myslenia a jazykovej tvorivosti. V rámci vyučovania je dôraz kladený na praktické uplatnenie jazyka, posilňovanie počúvania s porozumením, ústneho a písomného prejavu a čítania s porozumením. Do vyučovania sú začlenené frontálne, skupinové aj individuálne formy práce. 



Súčasťou vyučovania sú aj projektové úlohy, prezentácie a simulované komunikačné situácie z praxe. Didaktické pomôcky, audiovizuálna technika, autentické materiály, videá z logistickej praxe a multimediálne aplikácie slúžia na posilnenie interaktivity a reálnosti učiva. 
Pri hodnotení sa aplikuje formatívne slovné hodnotenie, sebahodnotenie žiakov, ako aj sumatívne písomné hodnotenie formou testov, praktických úloh a jazykových projektov. Obsah predmetu zahŕňa aj prvky environmentálnej výchovy (napr. udržateľná logistika, ekologická preprava), globálnych súvislostí a princípy bezpečnosti práce pri logistických činnostiach. 
Výučba prebieha v jazykových učebniach a v spolupráci s odbornou praxou.

	                                                          Rámcový rozpis učiva

	3. ročník
	33 hodín

	Základy odbornej angličtiny v logistike
	6 hodín

	Základná terminológia – pojem logistika a jej ciele, druhy logistiky
	

	Základné činnosti v logistike


	

	Logistické systémy, reťazce a organizácie
	

	Typy dopravy a prepravné prostriedky

	7 hodín

	Preprava v rámci cestnej, vodnej, železničnej a leteckej nákladnej dopravy


 
	

	Časti a vybavenie dopravných prostriedkov 
	

	Prepravné podmienky, prepravná dokumentácia, vyplňovanie formulárov




	

	Skladovanie a balenie

	6 hodín


	Typy, funkcie a vybavenie skladov, regálové systémy, technika

	

	Bezpečnostné pravidlá pri skladovaní
	

	Obalový systém, logistické funkcie obalu 
	

	Základy obchodnej korešpondencie
	7 hodín

	E-mailová komunikácia 
	

	Základy formálnej a neformálnej komunikácie
	

	Prijímanie a vybavovanie hovorov 
	

	Zákaznícky servis
	7 hodín

	Zákaznícky servis pred, pri a po predaji 
	

	Stratégie a metódy zákazníckeho servisu, zvyšovanie kvality a výkonu  
	

	Globálne aspekty a štandardy zákazníckeho servisu  
	

	4. ročník
	30 hodín

	Logistické procesy a technológie
	6 hodín

	Riadenie zásob a objednávok 
	

	ERP systémy 
	

	Automatizácia v logistike 
	

	Doručovanie a sledovanie zásielok
	6 hodín

	Tracking and tracing 
	

	Riešenie problémov pri doručovaní 
	

	Reklamácie a výmeny 
	

	Medzinárodný obchod a Incoterms 
	6 hodín

	Základné Incoterms 
	

	Dokumenty v medzinárodnej preprave 
	

	Clo a colné postupy 
	






	Odborná komunikácia v praxi 
	6 hodín

	Simulácia pracovných rozhovorov 
	

	Príprava na pracovný pohovor v logistickej firme 
	

	CV a motivačný list 
	

	Záverečné upevňovanie učiva
	6 hodín

	Opakovanie odbornej terminológie
	

	Opakovanie praktických situácií 
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.

